Julia Michaels

Julia Karin Kavasos ( ), Julia Michaels nomi ostida ijod qiluvchi, Ayova shtatining Davenport shahridan chiqqan amerikalik qo'shiqchi va qo'shiqlar muallifi.

Yoshligi 
Julia Michaels Ayova shtatining Davenport shahrida tug'ilgan. Ammo keyinchalik oilasi bilan Kaliforniyaning Santa-Klarita shahriga ko'chib o'tgan. Julia Michaelsning otasi meksikalik bo'lib, ayrim sabablarga ko'ra aktyorlik faoliyatini davom ettirish uchun ismi Xuan Manuel Kavazosni o'zgartirib Jhon Mayklsga o'zgartirgan.

Julia Michaels 12 yoshida qo'shiq aytishni boshladi. 14 yoshida u Jolen Belle va Lindi Robbins bilan uchrashdi. Julia Michaels Demi Lovatoning "Fire Starter" va "Fifth Harmony"  "Miss Movin' On" kabi asarlariga hammualliflik qilgan.

Julia Michaelsning ta'kidlashicha, uning ijodiga Fiona Apple, Liza Mitchel, Laura Marling kabi rassomlar va guruhlar ta'sir ko'rsatgan.

Jastin Trenter Julia Michaelsning doimiy qo'shiq hammualliflaridan biri bo'lgan. Justin Bieber, Selena Gomez va Gwen Stefani uchun qo'shiqlari ustida ishlaganligi bilan tanilgan. Intervyuda Trenter Julia Michaels bilan uchrashganini aytib o'tadi, u o'sha paytda 19 yoshda edi. Ular Kalvin Xarris va Rita Oralar birgalikda birinchi qo'shig'ini yozishdi va ular birgalikda ishlashga qaror qilishdi. 2015-yilda ular Hailee Steinfeld tomonidan ijro etilgan "O'zimni sev" qo'shig'ini yozishdi. Shuningdek, ularning mashhur bo'lgan asarlaridan biri Linkin Park tomonidan aytilgan "Heavy" qo'shig'i edi. Julia Michaels 2016-yilgi Olimpiadaning yopilish marosimida norvegiyalik musiqachi Kygo bilan duet kuyladi.

Faoliyati 
2017-yil yanvar oyida Julia Michaels o'zining birinchi yakkaxon qo'shiqlar to'plami " Issues " ni chiqardi. Uning so'zlariga ko'ra, u birinchi marta o'ziga shunchalik mos qo'shiq yozganki, u boshqa birov uning ijrochisi bo'lishini tasavvur ham qilmagan. Qo'shiq uchun bir nechta san'atkorlar ariza berishdi, lekin u buni o'zi kuylab chiqadi. 2017-yil aprel oyida "Girls" teleserialida "Biz qanday qilib sevgiga qaytamiz" qo'shig'i paydo bo'ldi. Ikkinchi qo'shiqlar to'plami bu "Uh Huh" bo'lib 2017-yil iyun oyida chiqdi.

2018-yilgi Grammy mukofotlarida Julia Michaels ikkita mukofotga nomzod boʻldi: “Eng yaxshi yangi ijrochi ” va “Yilning qoʻshigʻi”. 2018-yil 8-fevralda Heaven deb nomlangan qo'shiqlar to'plami chiqdi va Fifty Shades Freed saundtrekida namoyish etildi. 2018-yil 4-mayda Trippie Redd ishtirokidagi “Jump” albomi chiqdi. 2018-yil 12-martdan 12-maygacha Julia Michaels Niall Xoranning Flicker World Tour ning ochilish marosimida o'z qo'shiqlari bilan ishtirok etdi.

2018-yil 30-maydan 15-oktyabrgacha Maykls Maroon 5 bilan Shimoliy Amerikadagi “Red Pill Blues Tour” ning ochilish marosimida qatnashdi. Julia Michaels Lauv bilan 2018-yil 27-sentyabrda chiqarilgan “There's No Way” qo'shig'i ustida ishlagan. 2018-yil noyabr oyida uning " In This Place " qo'shig'i Disneyning " Ralf Internetni buzadi " animatsion filmining saundtrekiga aylanib ulgurdi.

2018-yil 21-dekabrda Julia Michaels “5 seconds of summer” guruhi bilan birgalikda “ Lie to Me ” nomli qo'shig'ini yaratish jarayonida ishtirok etdi. Lie to Me bir necha mamlakatlarda ro'yxatga olingan va keyinchalik Avstraliyada platina va Kanadada oltin sertifikatiga ega bo'lgan.

2019-yil 23-yanvardan 5-fevralgacha Julia Michaels Keyt Urbanning Graffiti U World Tour ochilish marosimlarida qatnashdi. 2019-yil 24-yanvarda u oʻzining «Inner Monologue Part 1» mini-albomini chiqardi. 2019-yil iyun oyida u Inner Monologue Part 2 deb nomlangan qo'shiqlar to'plami ustida ishlab,bir nechta qo'shiqlar chiqardi jumladan "17" va "Falling for Boys".

2020-yil 11-mayda u Songland serialining ikkinchi mavsumining epizodida aktrisa sifatida rol oʻynadi va “Give It to You” qoʻshigʻini chiqardi.

2020-yil 1-oktyabrda  Julia Michaels oʻzining boʻlajak debyut studiya albomining dastlabki mahsuli bo'lgan, “ Lie Like This ”ni chiqardi.

Shaxsiy hayot 
Bir-birini aks ettirgan va "There's No Way" qo'shiqlarida hamkorlik qilgan bir qator Instagram postlaridan so'ng, Julia Michaels va hamkasbi Lauv 2018-yil oktabr oyida oilaviy munosabatda ekanligini tasdiqladilar. Bir necha oy o'tgach, Julia Michaels Instagramda "narsistlar bilan endi uchrashmaydilar" degan yozuvini yozib chiqib, ajralishlariga ishora qildi. Lauv o'zining Julia qo'shig'ida Julia Michaels bilan bo'lgan munosabatlarini eslatib o'tadi. U yerda Julia Michaelsga yomon munosabatda bo'lganligi uchun kechirim so'radi.

2019-yil iyul oyida Julia Michaels kanadalik musiqachi JP Saks bilan uchrashishni boshladi. Bu munosabatlar, If the World Was Ending duetidagi hamkorliklari natijasida yuzaga kelgan edi.

Diskografiyasi 

 Mini albomlar

 Julia Michaels (2010)
 Futuristik (2012)
 Nervous System - EP (2017)
 Inner Monologue, Pt. 1-EP (2019)
 Inner Monologue Pt. 2 (2019)

Manbalar 

Kishilar
Yashayotgan insonlar
1993-yilda tugʻilganlar
13-noyabrda tugʻilganlar
Amerikalik ayol qoʻshiqchilar
Amerikalik ayol qoʻshiqnavislar
Amerikalik ayol pop-qoʻshiqchilar